62019TJ0630_INF
Απόφαση του Γενικού Δικαστηρίου (πρώτο τμήμα) της 8ης Σεπτεμβρίου 2021 – AH κατά Eurofound
(Υπόθεση T‑630/19)
«Υπαλληλική υπόθεση – Συμβασιούχοι υπάλληλοι – Ηθική παρενόχληση – Αίτηση αρωγής – Προσφυγή ακυρώσεως – Εκκρεμοδικία – Έννομο συμφέρον – Παραδεκτό – Κανόνας της αντιστοιχίας μεταξύ της διοικητικής ενστάσεως και του δικογράφου της προσφυγής – Υποχρέωση αιτιολογήσεως – Αναρμοδιότητα του εκδόντος την πράξη – Εσφαλμένη εκτίμηση – Ευθύνη – Ηθική βλάβη»
1.
Υπαλληλικές προσφυγές – Έννομο συμφέρον – Προσφυγή υπαλλήλου, που φέρεται ως θύμα ηθικής παρενοχλήσεως, στρεφόμενη κατά της αποφάσεως περί απορρίψεως αιτήσεως αρωγής – Παραδεκτό
(Κανονισμός Υπηρεσιακής Καταστάσεως των υπαλλήλων, άρθρο 91)
(βλ. σκέψεις 37-39)
2.
Οργανισμοί της Ευρωπαϊκής Ένωσης – Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας (Eurofound) – Προσωπικό – Έκδοση αποφάσεων – Αρμοδιότητα του διευθυντή του Eurofound – Δυνατότητα αντικατάστασης από τον αναπληρωτή διευθυντή – Περιεχόμενο
(Κανονισμός 1860/76 του Συμβουλίου, άρθρο 53)
(βλ. σκέψεις 69-71)
3.
Υπάλληλοι – Απόφαση να τεθεί στο αρχείο διοικητική έρευνα κινηθείσα κατόπιν της υποβολής αιτήσεως αρωγής λόγω ηθικής παρενοχλήσεως – Υποχρέωση αιτιολογήσεως – Περιεχόμενο
(Άρθρο 296 ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρο 25)
(βλ. σκέψεις 75-82)
4.
Υπάλληλοι – Δικαιώματα και υποχρεώσεις – Εσωτερική έρευνα σχετικά με προβαλλόμενη ηθική παρενόχληση – Απαίτηση περί αμεροληψίας – Περιεχόμενο – Αμφισβήτηση από τον φερόμενο ως θύμα – Βάρος αποδείξεως
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 41)
(βλ. σκέψη 98)
5.
Ένδικη διαδικασία – Προβολή νέων ισχυρισμών κατά τη διάρκεια της διαδικασίας – Προϋποθέσεις – Λόγος στηριζόμενος σε στοιχεία που αποκαλύφθηκαν κατά την εκκρεμοδικία – Περιεχόμενο – Λόγος στηριζόμενος σε στοιχεία που μπορούσαν να είναι γνωστά και να προβληθούν κατά την άσκηση της προσφυγής – Δεν περιλαμβάνεται
(Κανονισμός Διαδικασίας του Γενικού Δικαστηρίου, άρθρο 84 §§ 1 και 2)
(βλ. σκέψεις 109-113)
6.
Υπαλληλικές προσφυγές – Προϋποθέσεις παραδεκτού – Απόρριψη προσφυγής επί της ουσίας χωρίς απόφαση επί του παραδεκτού – Εξουσία εκτιμήσεως του δικαστή της Ένωσης
(βλ. σκέψη 128)
Αντικείμενο
Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση της αποφάσεως του Eurofound της 9ης Νοεμβρίου 2018 με την οποία περατώθηκε η διοικητική έρευνα AI‑2018/01 που κινήθηκε κατόπιν αιτήσεως αρωγής του προσφεύγοντος-ενάγοντος κατά των ιεραρχικώς ανωτέρων του για ηθική παρενόχληση και, αφετέρου, την ικανοποίηση της ηθικής βλάβης την οποία ο προσφεύγων-ενάγων υποστηρίζει ότι υπέστη λόγω της αποφάσεως αυτής.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή-αγωγή.
2)
Ο AH φέρει, πέραν των δικαστικών εξόδων του, και τα έξοδα στα οποία υποβλήθηκε το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας (Eurofound).